Vi hadde tre netter i Roma nå i juli og med 35 grader ute var det deilig med en leilighet med Air Condition!

Vi kom med tog og fant lett fram til leiligheten fra togstasjonen. Da vi kom til leiligheten ble vi møtt av en eldre dame som viste oss leiligheten og ga oss nøklene. Hun snakket ikke noe særlig engelsk, men vi klarte å kommunisere likevel. Leiligheten var ryddig og ren, og inneholdt alt vi trengte til oppholdet vårt, den er liten så det var ikke så mye plass til bagasjen, men dette var vi forberedt på.

Beliggenheten til leiligheten var perfekt, den ligger sentralt midt i Roma med kort vei til de fleste attraksjonene, så vi kunne gå til det meste. Vi møtte ikke Pietro i løpet av oppholdet, men han fulgte oss opp via Airbnb for å høre om alt gikk bra.